Diari Oficial de la Generalitat Valenciana


Sumari del DOGV 9329, del 02-05-2022 (2022/3666)

CORRECCIÓ d'errades de la Resolució de 20 d'abril de 2022, de la directora general de Relacions amb Les Corts, de la Presidència de la Generalitat, per la qual es publica la prórroga de l'acord entre LABORA Servei Valencià d'Ocupació i Formació i l'Ajuntament de Siete Aguas per a la prestació conjunta de serveis d'intermediació laboral mitjançant la instal·lació del servei Punt Labora.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3666


Data del document
:   02-05-2022

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 20 d'abril de 2022, de la directora general de Relacions amb Les Corts, de la Presidència de la Generalitat, per la qual es publica la prórroga de l'acord entre LABORA Servei Valencià d'Ocupació i Formació i l'Ajuntament de Siete Aguas per a la prestació conjunta de serveis d'intermediació laboral mitjançant la instal·lació del servei Punt Labora. [2022/3666]  
  
Advertida una errada per omissió de l'acord de pròrroga en la Resolució de 20 d'abril de 2022, de la directora general de Relacions amb Les Corts, de la Presidència de la Generalitat, per la qual es publica la pròrroga de l'acord entre LABORA Servei Valencià d'Ocupació i Formació i l'Ajuntament de Siete Aguas per a la prestació conjunta de serveis d'intermediació laboral mitjançant la instal·lació del servei Punt Labora (DOGV 9328; 29.04.2022), es publica de nou íntegrament.  
  
  
RESOLUCIÓ de 20 d'abril de 2022, de la directora general de Relacions amb Les Corts, de la Presidència de la Generalitat, per la qual es publica la pròrroga de l'acord entre LABORA Servei Valencià d'Ocupació i Formació i l'Ajuntament de Siete Aguas per a la prestació conjunta de serveis d'intermediació laboral per mitjà la instal·lació del servei Punt Labora.  
  
LABORA Servei Valencià d'Ocupació i Formació i l'Ajuntament de Siete Aguas han subscrit, prèvia tramitació reglamentària, els dies 1 d'abril i 30 de març de 2022, respectivament, la pròrroga de l'acord per a la prestació conjunta de serveis d'intermediació laboral per mitjà de la instal·lació del servei Punt Labora, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 12 d'abril de 2022 i número 271/2022, és procedent la publicació en el Diari Oficial de la Generalitat Valenciana de la pròrroga de l'acord esmentat, que figura annex a aquesta resolució.  
  
València, 20 d'abril de 2022.- La directora general de Relacions amb Les Corts: Ana Belén Domínguez Cana.  
  
  
Pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de Siete Aguas per a la prestació conjunta de serveis d'intermediació laboral per mitjà la instal·lació del servei Punt Labora.  
  
Intervinents  
D'una part, Enric Nomdedéu i Biosca, director general de LABORA Servei Valencià d'Ocupació i Formació, nomenat en virtut del Decret 82/2019, de 21 de juny, del Consell, de nomenament d'alts càrrecs de l'Administració de la Generalitat, basant-se en el que disposa la Llei 5/1983, de 30 de desembre, del Consell, i d'acord amb les facultats que li confereix el Reglament d'organització, règim jurídic i funcional de LABORA Servei Valencià d'Ocupació i Formació, aprovat pel Decret 216/2020, de 29 de desembre, del Consell, en representació de LABORA Servei Valencià d'Ocupació i Formació, autoritzat per l'Acord del Consell de data 25 de març de 2022.  
I d'una altra part, Teresa Hernández Requena, com a alcaldessa de l'Ajuntament de Siete Aguas, en representació d'aquest, facultada expressament per a la signatura d'aquest acord en virtut de l'article 21 de la Llei 7/1985, de 2 d'abril, reguladora de les bases de règim local, i de l'Acord adoptat pel Ple en la sessió celebrada el dia 28 de gener de 2022.  
Actuant en l'exercici dels seus respectius càrrecs i en la representació que posseeixen, reconeixent-se recíprocament capacitat per a formalitzar la present pròrroga, convenen subscriure-la i s'obliguen en els termes que conté, i prèviament,  
  
Manifesten  
Que amb data 25 de juliol de 2018 LABORA Servei Valencià d'Ocupació i Formació i l'Ajuntament de Siete Aguas van subscriure un acord de col·laboració per a la prestació conjunta de serveis d'intermediació laboral mitjançant la instal·lació del servei Punt Labora.  
Que, en virtut de l'esmentat acord, es va instal·lar un terminal Punt Labora a les dependències municipals, en els termes i condicions recollits en aquest.  
Que aquest acord estableix en la seua clàusula huitena una vigència de quatre anys des de la data de la seua signatura, podent-se prorrogar per un període de fins a quatre anys addicionals en qualsevol moment anterior a la finalització del període de vigència, si així ho acorden unànimement les parts signants.  
Que efectuada la instal·lació del terminal Punt Labora, i una vegada complits de manera satisfactòria els compromisos assenyalats en els punts 1, 2 i 5 de la clàusula tercera de l'acord, és voluntat de les parts subscriure la seua pròrroga, amb la finalitat de donar continuïtat a la prestació de serveis del qual és objecte, de conformitat amb les següents  
  
Estipulacions  
  
Primera  
Es prorroga per un període de quatre anys l'acord subscrit entre LABORA Servei Valencià d'Ocupació i Formació i l'Ajuntament de Siete Aguas en data 25 de juliol de 2018.  
La pròrroga es farà efectiva des de la data de la seua signatura per ambdues parts.  
  
Segona  
Les parts intervinents es comprometen a continuar desenvolupant les actuacions precises, dirigides a donar continuïtat a la prestació objecte de l'acord, respectant els termes en els quals va ser redactat.  
  
Tercera  
L'aplicació i execució de la pròrroga d'aquest acord, inclosos tots els actes jurídics que pogueren dictar-se en la seua execució i desplegament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quarta  
La pròrroga es publicarà en el Portal de Transparència de la Generalitat Valenciana «GVA Oberta», d'acord amb el que es disposa en els articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
Així mateix, l'entitat local signant garantirà la publicació en la seua pàgina web, segons el que estableixen els articles 9.1.c i 10.3 de la llei esmentada.  
La publicitat de la pròrroga es farà en el termini de deu dies hàbils des de la inscripció en el Registre de Convenis de la Generalitat, segons exigeix l'article 12.2 del Decret 105/2017, de 28 de juliol, del Consell, de desplegament de l'esmentada llei de transparència.  
  
Cinquena  
D'acord amb el que es preveu en l'article 20 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, en concordança amb el que estableix l'article 111.3 de la Llei 8/2010, de 23 de juny, de règim local de la Comunitat Valenciana, la pròrroga subscrita, una vegada inscrita en el Registre de Convenis de la Generalitat, haurà de publicar-se en el Diari Oficial de la Generalitat Valenciana en la manera indicada en l'esmentat decret de regulació dels convenis.  
  
I, en prova de conformitat, ambdues parts signen aquest document electrònicament.  
  
01.04.2022 per LABORA Servei Valencià d'Ocupació i Formació: el director general: Enric Nomdedéu i Biosca   
  
30.03.2022 per L'Ajuntament de Siete Aguas: l'alcaldessa: Teresa Hernández Requena